ለአልሚዎች የተላለፉት መሬቶች በካቢኔ ውሳኔ መሆኑ ተገለጸ
አዲስ አበባ፣ በአዲስ አበባ ከተማ በ2011 ዓ.ም የሊዝ ውላቸው ተቋርጦ ወደ መሬት ባንክ ከገቡት ይዞታዎች መካከል ለአልሚዎች የተላለፉ መሬቶች በካቢኔ ውሳኔ እንጂ በጨረታ ሂደት አለመሆኑ ተገለጸ። የአዲስ አበባ ከተማ አስተዳደር የመሬት ባንክና ማስተላለፍ ጽሕፈት ቤት የሊዝ ክትትል መረጃና የገቢ አሰባሰብ ዳይሬክተር አቶ በየነ ራምሶ በተለይ ለአዲስ ዘመን እንደተናገሩት፤ የሊዝ ውላቸው እንዲቋረጡ ከተወሰነባቸው መካከል የግል፣ የኤምባሲ(ዲፕሎማቲክ ተቋማት) እና የመንግስት ይዞታዎች የሚገኙ ሲሆን መንግስት ላመነባቸው ልማቶች መሬቶቹን በካቢኔ ውሳኔ እያስተላለፈ ይገኛል። በዋናነትም ለሕዝብ በሰፊው ጥቅም ሊሰጡ ለሚችሉ ልማቶች መሬቶቹ እንዲውሉ በታሰበው መሰረት ከአንድ ሺህ ካሬ በላይ ስፋት ያላቸው መሬቶች ለጋራ መኖሪያ ቤቶች ልማት እንዲውሉ ተለይተውና ተለቅመው ለቤቶች ልማት መሰጠታቸውን ተናግረዋል። ከተማ
አስተዳደሩ
ውል
ተቋርጦ
የተመለሱትን
ብቻ
ሳይሆን
በመሬት
ባንክ
የሚገኙትን
መሬቶች
ጭምር
በተቀመጠላቸው
የልማት
ቅደም
ተከተል
መሰረት
የካቢኔ ውሳኔ እየተሰጠባቸው በምደባ እና በግልጽ ጨረታ እንዲተላለፉ የሚያደርግ አሰራርን ይከተላል። ከእነዚህ ሁለት አሰራሮች ውጪ መሬት ለአልሚዎች ተላልፎ ሊሰጥ እንደማይችል ገልጸው፤ በጨረታ የሚተላለፉት በግልጽ በሆነ የጨረታ ሂደት እንደሆነ ተናግረዋል።አያይዘውም ከእነዚህ መሬቶች እስከአሁን ድረስ በግልጽ ጨረታ የተላለፈ አንድም መሬት የለም ያሉት ዳይሬክተሩ ነገር ግን ጥያቄዎች ሲቀርቡ እየተደራጁ ውሳኔ እንዲሰጥባቸው ለካቢኔ በማቅረብ በውሳኔው መሰረት የተላለፉ መኖራቸውን ገልጸዋል። ለአብነት ያህልም፤ ለቤተ መንግስት ፓርክ፣ለወንዝ ዳርቻ ልማት፣በከተማው ለሚገነባው ሲ.ኢ.ኤክስ ማዕከል፣ ለቤቶች ልማት እና ለልማት ተነሺዎች(እንደየ ቦታው ሁኔታ) የተላለፉ መኖራቸውን አስረድተዋል። ሌሎቹ አነስተኛ ይዞታዎች ደግሞ እንደየመጠናቸው በጨረታ የሚተላለፉበት ሁኔታ ተደራጅቷል። የጨረታ ሂደቱ ባለማለቁና ሌሎች ይዞታዎችም ተካትተው እንዲተላለፉ ዝግጅት እየተደረገ እንደሚገኝ ዳይሬክተሩ አመልክተዋል።ካርታቸው መክኖ ከተመለሱት መካከል በመሐል ከተማ ከሚገኙት 11 ይዞታዎች ውስጥ ትልቁን የሄክታር መጠን የሚይዙት አራዳ እና ቂርቆስ የሚገኙት መሆናቸውን ጠቅሰው፤ ማዘጋጃ ፊት ለፊት የሚገኘው አድዋ ፓርክ(አድዋ ማዕከል) በመልማት ላይ ይገኛል ብለዋል። ከዚህ በመቀጠል 40 ሄክታር የሚይዘው የሸራተን ማስፋፊያ በወንዝ ዳርቻ ልማት ውስጥ ተካትቶ በመልማት ላይ መሆኑን አብራርተዋል።የተነጠቁት የዲፕሎማት መሬቶች ተመልሰውላቸዋል የሚሉና ሌሎች የሚናፈሱ አሉባልታዎችም ከእውነት የራቁ መሆናቸውን የጠቀሱት ዳይሬክተሩ የአፍሪካ ሕብረትን ጨምሮ የተለያዩ አገራት መሪዎች የያዟቸው መሬቶች አሁን የጠየቁና ማልማት እንችላለን ብለው የወሰዱ ናቸው ብለዋል። ኢትዮጵያ በእነሱ አገር መሬት በነጻ ባገኘችባቸው አገራት የዚያን ተመጣጣኝ መሬት የተሰጡ ሲሆን፤ ፈጥነው ወደ ልማት እንዲገቡ ክትትል እየተደረገላቸው እንደሆነ ገልጸዋል። በወቅቱ በከተማ ደረጃ እውቅና ተሰጥቶ ውል እንዲቋረጥ የተደረገበት ምክንያት የዲፕሎማቲክ ተቋማት፤ የመንግስትና የሜድሮክ ይዞታዎች በመኖራቸው ውል ሲቋረጥ የፖለቲካ ድጋፍ አስፈላጊ በመሆኑ የከተማው አመራር እንዲያውቀው በሚል እንጂ ሂደቱ በመሬት ባንክ ማስተላለፍ ጽሕፈት ቤት የሊዝ ክትትል መረጃና የገቢ አሰባሰብ ዳይሬክተር የተፈጸመ መሆኑን አስታውሰዋል።አዲስዘመን ጥር 1/2012ሙሐመድ ሁሴን 